《上留提刑寿》
宋代·陈元晋

中秋清绝冠秋天，间气生贤得月先。
一念来从金粟洞，三生曾伴赤松仙。
绣衣踏遍江湖上，线履催归雨露边。
且别崆峒朝帝去，它年来拍广成肩。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。